b'\n_START_ARTICLE_\nV\xc3\xb6\xc3\xb6thuul-s\xc3\xb5rmk\xc3\xa4pp\n_START_SECTION_\nKirjeldus\n_START_PARAGRAPH_\nV\xc3\xb6\xc3\xb6thuul-s\xc3\xb5rmk\xc3\xa4pp on 30 kuni 65 cm pikkune tugeva varrega orhidee. Lehed on kuni 17 cm pikad ja 2 kuni 3 cm laiad tumelillade laikudega lehe pealmisel poolel, harva ilma. Lehed on alusel m\xc3\xa4rgatavalt ahenenud, alt hallikasrohelised. \xc3\x95itseb juunis-juulis. \xc3\x95ied on v\xc3\xa4rvuselt lillad kuni roosad, harva valged, selge joonisega ja koondunud koonusjasse \xc3\xb5isikusse varre tipus.  Huule h\xc3\xb5lmad on allapoole suunatud, keskmine h\xc3\xb5lm on kitsaskolmnurkne ja ulatub k\xc3\xbclgmiste h\xc3\xb5lmade vahelt v\xc3\xa4lja.\n_START_SECTION_\nKasvukoht\n_START_PARAGRAPH_\nKasvavad segametsades ja puisniitudel, ka teeservades.\n_START_SECTION_\nLevik\n_START_PARAGRAPH_\nHajusalt levinud \xc3\xbcle Eesti, rohkemaarvuliselt l\xc3\xa4\xc3\xa4nesaartel ja P\xc3\xb5hja-Eestis.\n_START_SECTION_\nKaitsestaatus\n_START_PARAGRAPH_\nEestis on v\xc3\xb6\xc3\xb6thuul-s\xc3\xb5rmk\xc3\xa4pp  III kaitsekategooria kaitsealune liik\n_START_SECTION_\nSarnased liigid\n_START_PARAGRAPH_\nBalti s\xc3\xb5rmk\xc3\xa4pp, kelle huule keskmised h\xc3\xb5lmad on k\xc3\xbclgedele suunatud ning lehed ei ole alt hallikad;  kuradi-s\xc3\xb5rmk\xc3\xa4pp, kelle huule keskmine h\xc3\xb5lm on laikolmnurkne ning huul l\xc3\xb5hestunud alla poole.'